Diari Oficial de la Generalitat Valenciana


Sumari del DOGV 4688, del 10-02-2004 (2004/1270)

DECRET 14/2004, de 6 de febrer, del Consell de la Generalitat, pel qual es creen centres públics de Formació de Persones Adultes en les Institucions Penitenciàries de la Comunitat Valenciana.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4688

Data del DOGV
:   10-02-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/1270


Data del document
:   06-02-2004

Organisme emissor
:   Conselleria de Cultura, Educació i Esport

Tipus de document
:   Decret

Anàlisi jurídica

 Descriptors 

:   * Castelló de la Plana
    * Alacant
    * Picassent
    * centre d'ensenyament
    * educació d'adults
    * establiment penitenciari

DECRET 14/2004, de 6 de febrer, del Consell de la Generalitat, pel qual es creen centres públics de Formació de Persones Adultes en les Institucions Penitenciàries de la Comunitat Valenciana. [2004/X1270]
  
La Llei Orgànica 1/1990, de 3 d'octubre, d'Ordenació General del Sistema Educatiu, en la disposició addicional deu, punt 3, establix la integració dels funcionaris del cos de professors d'Educació General Bàsica d'Institucions Penitenciàries en el cos de mestres, en les condicions que el Govern establisca reglamentàriament.
  
Pel Reial Decret 1.203/1999, de 9 de juliol, es va efectuar la integració en el cos de mestres, dels funcionaris pertanyents al cos de professors d'Educació General Bàsica d'Institucions Penitenciàries. Així mateix, el mencionat reial decret va disposar que en el cas de les comunitats autònomes que es troben en l'exercici efectiu de les competències educatives, els funcionaris que s'integren en el cos de mestres passarien a dependre de l'administració Educativa en l'àmbit territorial de la qual es trobe situat l'establiment penitenciari en què presten el servici en la data que es determina en els acords de les comissions mixtes de traspàs de funcions i servicis.
  
El Reial Decret 283/2000, de 25 de febrer, sobre traspàs de professors d'Educació General Bàsica d'Institucions Penitenciàries a la Comunitat Valenciana, en ampliació del traspàs efectuat pel Reial Decret 2.093/1983, de 28 de juliol, en matèria d'educació, transferix a la Comunitat Valenciana el personal funcionari integrat en el cos de mestres destinat als establiments penitenciaris i, en conseqüència, el servici educatiu per a atendre el personal intern en els dits centres passa a ser competència de la Generalitat.
  
D'altra banda, en virtut del conveni de col·laboració subscrit el 29 de juliol de 1989 entre la Generalitat i el Ministeri de Justícia en matèria penitenciària, la Generalitat ha dotat els centres penitenciaris de mitjans personals i materials en la impartició dels cicles de Formació Permanent d'Adults, a fi de completar el servici educatiu que es realitzava a través dels professors d'Educació General Bàsica del cos d'Institucions Penitenciàries.
  
És necessari, per tant, crear els Centres Públics de Formació de les Persones Adultes als centres penitenciaris ubicats a la Comunitat Valenciana per a organitzar l'activitat educativa transferida i la que prestava la Generalitat als centres penitenciaris en l'àmbit del conveni subscrit amb el Ministeri de Justícia.
  
Per tot això, de conformitat amb allò que s'ha establit en l'article 17 de la Llei Orgànica 8/1985, de 3 de juliol, reguladora del Dret a l'Educació, i en l'article 15.1 de la Llei 1/1995, de 20 de gener, de la Generalitat, de Formació de les Persones Adultes, a proposta del conseller de Cultura, Educació i Esport i després de la deliberació prèvia del Consell de la Generalitat, en la reunió del dia 6 de febrer de 2004,
  
DECRETE
  
Article únic
  
Es creen els Centres Públics de Formació de Persones Adultes, ubicats en els establiments penitenciaris que s'indiquen en l'annex del present decret.
  
DISPOSICIONS ADDICIONALS
  
Primera
  
El que s'establix en el present decret s'inscriurà al Registre de Centres Docents de la Comunitat Valenciana.
  
Segona
  
Els professors d'Educació General Bàsica d'Institucions Penitenciàries integrats en el cos de mestres, transferits a la Comunitat Valenciana pel Reial Decret 283/2000, de 25 de febrer, s'integraran en els nous Centres Públics de Persones Adultes creats a l'establiment penitenciari on prestaven servici amb destinació definitiva.
  
DISPOSICIONS FINALS
  
Primera
  
Es faculta el conseller de Cultura, Educació i Esport perquè adopte les mesures que siguen necessàries per al compliment i desenrotllament del que es preveu en este decret, així com per a modificar, si és procedent, la composició i configuració dels centres creats per este decret.
  
Segona
  
El present decret entrarà en vigor el dia de la publicació en el Diari Oficial de la Generalitat Valenciana. No obstant això, els seus efectes s'entendran referits al dia 1 d'abril de 2000, excepte la creació de les unitats del nivell II del 2n cicle, que es produirà amb efectes del començament del curs 2000/2001.
  
València, 6 de febrer de 2004
  
El president de la Generalitat,
  
FRANCISCO CAMPS ORTIZ
  
El conseller de Cultura, Educació i Esport,
  
ESTEBAN GONZÁLEZ PONS
  
ANNEX
  
Província d'Alacant
  
Localitat: Alacant
  
Denominació: Centre Públic de Formació de Persones Adultes núm. 6
  
Codi: 05216980
  
Titular: Generalitat
  
Adreça: Establiment Penitenciari d'Alacant, Carretera Madrid-Alacant, s/n
  
Composició:
  
- 14 unitats (1 d'estes amb àmbit d'actuació en el sanatori psiquiàtric)
  
- 3 unitats del nivell II de 2n cicle
  
Total: 17 unitats
  
Província de Castelló
  
Localitat: Castelló de la Plana
  
Denominació: Centre Públic de Formació de Persones Adultes núm. 3.
  
Codi: 233927661
  
Titular: Generalitat
  
Adreça: Establiment Penitenciari de Castelló, Carretera l'Alcora, km 10
  
Composició:
  
- 10 unitats
  
- 2 unitats del nivell II de 2n cicle
  
Total: 12 unitats
  
Província de València
  
Localitat: Picassent
  
Denominació: Centre Públic de Formació de Persones Adultes núm. 2
  
Codi: 41392051
  
Titular: Generalitat
  
Adreça: Establiment Penitenciari de Picassent, Carretera Nacional 340, km 225
  
Àmbit d'actuació: Centre de Compliment i Centre d'Inserció Social
  
Composició:
  
- 13 unitats
  
- 3 unitats del nivell II de 2n cicle
  
Total: 16 unitats
  
Localitat: Picassent
  
Denominació: Centre Públic de Formació de Persones Adultes núm. 3
  
Codi: 72684201
  
Titular: Generalitat
  
Adreça: Establiment Penitenciari de Picassent, Carretera Nacional 340, km 225
  
Àmbit d'actuació: Centre Preventius i Hospital
  
Composició:
  
- 12 unitats
  
- 1 unitat del nivell II de 2n cicle
  
Total: 13 unitats.